Keely Hodgkinson

| Mitalit | Mitalit | Mitalit |  |
| --- | --- | --- | --- |
|  Keely Hodgkinson vuonna 2022. |  Keely Hodgkinson vuonna 2022. |  Keely Hodgkinson vuonna 2022. |  |
Maa:   Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | 800 metriä |  |
|  Hopeaa | Tokio 2020 | 800 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Eugene 2022 | 800 metriä |  |
|  Hopeaa | Budapest 2023 | 800 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | München 2022 | 800 metriä |  |
|  Kultaa | Rooma 2024 | 800 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Toruń 2021 | 800 metriä |  |
|  Kultaa | Istanbul 2023 | 800 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | 800 metriä |  |
Keely Hodgkinson (s. 3. maaliskuuta 2002) on brittiläinen keskimatkojen juoksija, 800 metrin olympiavoittaja, Euroopan-mestari ulko- ja sisäradoilta sekä MM-mitalisti.
Hodgkinson voitti 800 metrillä alle 18-vuotiaiden Euroopan-mestaruuden Győrissä 2018 ajalla 2.04,84 ja alle 20-vuotiaiden Euroopan-mestaruuden Boråsissa 2019 ajalla 2.03,40.
Hodgkinson juoksi 800 metrin alle 20-vuotiaiden sisäratojen Euroopan ennätyksen 2.01,16 Wienissä 1. helmikuuta 2020 ja saman ikäluokan sisäratojen maailmanennätyksen 1.59,03 niin ikään Wienissä 30. tammikuuta 2021. Hän voitti 800 metrin sisäratojen Euroopan-mestaruuden Toruńissa 2021 ajalla 2.03,88. Hän paransi alle 20-vuotiaiden Euroopan ennätyksen lukemiin 1.58,89 Ostravassa 19. toukokuuta 2021 ja 1.57,51 Tukholmassa 4. heinäkuuta 2021. Elokuussa 2021 hän saavutti Tokion olympialaisissa 800 metrillä hopeaa Britannian-ennätysajalla ja alle 23-vuotiaiden Euroopan ennätyksellä 1.55,88.
Hodgkinson juoksi 800 metrin sisäratojen Britannian ennätyksen 1.57,20 Birminghamissa 19. helmikuuta 2022. Myöhemmin samana vuonna hän saavutti 800 metrillä hopeaa sekä Eugenen MM-kilpailuissa ajalla 1.56,38 että Birminghamin Kansainyhteisön kisoissa ajalla 1.57,40 ja kultaa Münchenin EM-kilpailuissa ajalla 1.59,04. Hän juoksi 800 metrin sisäratojen Britannian ennätyksen 1.57,18 Birminghamissa helmikuussa 2023.
Hodgkinson voitti sisäratojen Euroopan-mestaruuden 800 metrillä Istanbulissa 2023 ajalla 1.58,66. Hän juoksi 800 metrin ulkoratojen Britannian ennätyksen ja alle 23-vuotiaiden Euroopan ennätyksen 1.55,77 Pariisissa 9. kesäkuuta 2023. Samana vuonna hän saavutti alle 23-vuotiaiden EM-pronssia 400 metrillä Espoossa järjestetyissä kisoissa ennätysajallaan 51,76. Budapestin MM-kilpailuissa 2023 hän saavutti 800 metrillä hopeaa ajalla 1.56,34. Kauden päätteeksi hän paransi 800 metrin Britannian ennätyksen ja alle 23-vuotiaiden Euroopan ennätyksen Eugenessa aikaan 1.55,19.
Hodgkinson voitti 800 metrin Euroopan-mestaruuden Roomassa 2024 aikaan 1.58,65. Hän juoksi matkan Britannian ennätyksen ja alle 23-vuotiaiden Euroopan ennätyksen 1.54,61 Lontoossa 20. heinäkuuta 2024. Pariisin olympialaisissa hän voitti 800 metrillä kultaa ajalla 1.56,72.
Hodgkinson on voittanut seitsemän timanttiliigan osakilpailua 800 metrillä: Zürichissä 2021, Oslossa, Eugenessa ja Birminghamissa 2022, Pariisissa 2023 sekä Eugenessa ja Lontoossa 2024.